Vjatjeslav Mikhajlovitj Molotov (1890 - 1986) var en sovjetisk politiker og en ledende figur i den sovjetiske regering fra 1920'erne, hvor han kom til tops som Stalins protegé. Han var blandt andet formand for Folkekommissærernes råd 1930-1941 samt udenrigsminister 1939-1949 og igen 1953-1956. Han trak sig ud af politik i 1961, efter at han var blevet fjernet fra sine politiske poster af Khrusjtjov.
Det var Molotov, der indgik Molotov-Ribbentrop-pagten med Nazityskland i 1939, efter at det ikke lykkedes Sovjetunionen at få Storbritannien og Frankrig med i en alliance mod Nazityskland. Molotov deltog i forhandlinger efter krigen, hvor han blev kendt for sine diplomatiske evner. Han mistede efterhånden Stalins gunst efter krigen, men på trods af dette var Molotov efter Stalins død i 1953 indædt modstander af Khrusjtjovs afstaliniseringspolitik og kritiserede skarpt Stalins efterfølgere indtil sin død. 
Molotovcocktailen er opkaldt efter Molotov og var oprindeligt et finsk begreb fra Vinterkrigen, hvor det blev brugt som generisk betegnelse for improviserede brandvåben. ("Læs mere..")
